[{"text_idx": "#000000", "text": "Unu granda bronza mita besto, peza je c\u0302irkau\u0306 150 kilogramoj, lastatempe estis elterigita en Sanxingdui-Ruinoj kun aliaj relikvoj, kaj arkeologoj kontinue faras fosadon en la funebra kavo N-ro. 8 de la ruinoj. G\u0302is nun c\u0302irkau\u0306 14 000 antikvaj objektoj, kovritaj je pli ol tri mil jaroj, estis elterigitaj el c\u0302iuj funebraj kavoj en Sanxingdui."}, {"text_idx": "#000001", "text": "\"Post la unua elfosado en Sanxingdui en la jaro 1986, la elterigitaj mitaj bestoj estis malgrandaj lau\u0306 mezuro, ili longas c\u0302irkau\u0306 20 g\u0302is 30 centimetrojn.\""}, {"text_idx": "#000002", "text": "Zhao Hao, membro de teamo pri elfosado de la funebra kavo N-ro. 8, diris, ke la bronza mita besto estis giganta. G\u0302i longas kaj altas je c\u0302irkau\u0306 unu metro respektive, kaj g\u0302i estas la plej kompleta kaj plej granda animaloforma bronzaj\u0302o elterigita en Sanxingdui."}, {"text_idx": "#000003", "text": "Estas eksterordinare, ke la granda bronza mita besto havis kornon sur sia kapo kaj bronzan statuon de viro, starantan sur la korno. La bronzan viron vestas longa robo kaj li havas sveltan korpon. Arkeologoj konjektis, ke la viro eble kondukas au\u0306 regas la mitan beston."}, {"text_idx": "#000004", "text": "Sankta arbo estis gravurita sur la besta brusto. Zhao diris, ke g\u0302i estas nova artefakto, kiu antau\u0306e ne aperis en Sanxingdui."}, {"text_idx": "#000005", "text": "Zhao diris, \"La arbo estas gravurita direkte sur g\u0302i kaj povas esti rigardita kiel adoro de log\u0302antoj de Sanxingdui al la sankta arbo au\u0306 iuspeca dia ekzisto.\""}, {"text_idx": "#000006", "text": "La elfosado de la funebra kavo N-ro. 8 antau\u0306vidite finig\u0302os inter la fino de septembro kaj la komenco de oktobro. La sekva pas\u0302o estos laboratoria esplorado kaj restau\u0306rado de kulturaj objektoj."}, {"text_idx": "#000007", "text": "Panoramo de la bronza mita besto. /People.cn"}, {"text_idx": "#000008", "text": "Bronza statuo de viro staranta sur la korno de la bronza mita besto. /People.cn"}]